Džidas grēda
Džidas grēda (krievu: Джидинский хребет) vai Dzedes grēda (mongoļu: Зэдийн нуруу, burjatu: Зэдын дабаан) ir kalnu grēda uz Krievijas (Burjatijas) un Mongolijas robežas. Stiepjas apmēram 350 km garumā austrumu—rietumu virzienā. Ziemeļos grēdu norobežo Džidas upes ieleja, dienvidos — tās pieteku Dzelteru un vairākas Selengas pietekas Egas augšteces pietekas. Grēda veidota galvenokārt no granītiem un metamorfajiem iežiem. Augstākā virsotne ir Hasinehenundurs (2636 m) grēdas ziemeļrietumu galā. Ziemeļu nogāzes līdz 1700 m augstumam klāj taiga, dienvidu — mežastepe, augstāk — lapegļu meži.